Tatoeba sentences — language code: epo
La frato de mia edzino estas mia bofrato, kaj ŝia fratino estas mia bofratino.
Mia frato kaj mia fratino, tio estas, miaj gefratoj, estas la bogefratoj de mia edzino.
Post la festo ni disiris.
Tie ĉi la vojo disduiĝas.
La irado de nia afero estas tute kontentiga.
La reĝo sin turnadis kaj returnadis antaŭ la spegulo.
Li havis tute distingiĝan econ: li estis sincera.
Li estis grave malsana, sed nun li ekresaniĝas.
Kvietiĝis la ventoj kaj eklumis la suno.
Du ekbriloj de fulmo eklumigis la nokton.
Ekbruligu kandelon, ĉar estas jam mallume.
Mi ekdeziris promeni, sed ekpluvego restigis min hejme.
Ĝis revido, patrino! - li diris kun rideto.
Ĝis revido, mia filo! - ŝi rediris, kaj du larmoj ekruliĝis sur ŝiaj vangoj.
Ni repaciĝu, ni ne rekomencu nian reciprokan incitadon.
Pardonu, se mi vin ektimigis, miaj sinjorinoj!
Oni vokis lin, sed li ne returnis sin.
Mi salutis lin, sed li min ne resalutis.
Ĉe la vido de la serpento li resaltis de teruro.
Roberto vojaĝadis en pluraj landoj kaj fine revenis.
Li vizitis sian amikon Jozefo kaj ekvidis je la unua fojo lian fratinon Sofia.
Ŝi estis belega fraŭlino, kaj ŝiaj paroloj estis agrabaj kaj saĝaj.
Roberto tuj ekamis Sofian kaj baldaŭ konstatis, ke ankaŭ ŝi eksentis amon por li.
Ŝi eksentis amon por li.
Post tri monatoj ili geedziĝis kaj vivadas feliĉaj.
Sur branĉo de arbo sidis dek birdetoj.
Ofte la birdetoj sidadis tie kaj bele kantadis.
Foje venis ĉasisto, ekvidis ilin, ekpafis kaj mortigis du.
Kion faris la aliaj birdetoj? - Ili disflugis kaj ne revenis.
Apud marĉo loĝadis muso, kiu amikiĝis kun rano.
Unu tagon, ili komencis disputi pri la tero kaj la akvo, kaj ĉar iliaj opinioj estis malsamaj, ili baldaŭ ekmalamikiĝis.
Fine, la rano ekkriis: “Mi invitas vin al duelo”.
La muso akceptis la inviton.
La sekvantan tagon, frumatene, ili renkontiĝis kaj komencis interbatali.
Ili bataladis, bataladis, kaj ne pensis pri danĝero.
Super iliaj kapoj flugis milvo, granda rabobirdo, kiu rigardis ilin kaj ekridetis.
Subite la rabobirdo malsupren flugis, ekprenis la batalantojn kaj ilin forportis, por manĝi ilin.
Estas malsaĝe malpaci, kiam minacas komuna danĝero.
Ho, mia kor’!
Ho, mia kor’, ne batu maltrankvile!
Ho, mia kor’, el mia brusto nun ne saltu for!
Jam teni min ne povas mi facile, ho, mia kor’!
Ho, mia kor’, post longa laborado ĉu mi ne venkos en decida hor’?!
Trankviliĝu de l’ batado, ho, mia kor’!
Kie vojaĝis Roberto? - Li vojaĝis en pluraj landoj.
Kion li faris fine? - Fine li revenis.
Kiun li vizitis? - Li vizitis sian amikon Jozefo.
Ĉu lia amiko havis fratinon? - Jes, li havis fratinon.
Ĉu tiu fratino estis bela kaj saĝa? - Jes, tiu fratino estis bela kaj saĝa.
Kio okazis, kiam Roberto ekvidis Sofian? - Kiam Roberto ekvidis Sofian, li ekamis ŝin.
Ĉu la fraŭlino eksentis amon por li? - Jes, ŝi eksentis amon por li.
Por kiu ŝi eksentis amon? - Ŝi eksentis amon por Roberto.
Ĉu ili geedziĝis? - Jes, ili geedziĝis.
Post kiom da monatoj ili geedziĝis? - Ili geedziĝis post tri monatoj.
Ĉu ili vivadis feliĉaj? - Jes, ili vivadis feliĉaj.
Kiom da birdetoj sidis sur la branĉo de la arbo? - Sur la branĉo de la arbo sidis dek birdetoj.